L 228/40
DA
Den Europæiske Unions Tidende
15.9.2023
(6)
Kravene bør fortsat gælde for luftfartøjsoperatører, hvis operationer udgør almen lufttrafik i det fælles europæiske luftrum i alle faser af deres flyvninger og i flyvepladsens trafikområde, med undtagelse af de luftfartøjer, der er omhandlet i artikel 2, stk.
3, litra a), i forordning (EU) 2018/1139.
Medlemsstaterne bør være ansvarlige for at sikre, at operationerne med disse luftfartøjer tager behørigt hensyn til navigationssikkerheden for alle andre luftfartøjer.
Medlemsstaterne kan dog beslutte at anvende denne forordning på disse luftfartøjer.
(7)
I overensstemmelse med anvendelsesområdet for forordning (EF) nr.
29/2009 bør nærværende forordning fastsætte de samme undtagelser fra datalink-kravene som dem, der er indrømmet i henhold til Kommissionens gennemførel­ sesafgørelse (EU) 2019/2012 (7).
(8)
Artikel 14, stk.
2, i gennemførelsesforordning (EU) nr.
1079/2012 fastsætter muligheden for undtagelser fra forpligtelsen til at operere luftfartøjer med radioudstyr, der kan operere med en kanaladskillelse på 8,33 kHz, Denne forordning bør ikke ændre de eksisterende undtagelser.
(9)
Ved udarbejdelsen af kravene i denne forordning er der taget behørigt hensyn til indholdet af ATM-masterplanen og dens afsnit om kommunikations-, navigations- og overvågningskapacitet.
(10)
Med sin udtalelse 1/2023 har Den Europæiske Unions Luftfartssikkerhedsagentur udarbejdet og forelagt Kommissionen et udkast til gennemførelsesbestemmelser i overensstemmelse med artikel 75, stk.
2, litra b) og c), og artikel 76, stk.
1, i forordning (EU) 2018/1139.
(11)
Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 127 i forordning (EU) 2018/1139 —
VEDTAGET DENNE FORORDNING:
Artikel 1 Genstand og anvendelsesområde 1.
Ved denne forordning fastsættes der driftsregler for udnyttelse af luftrummet og krav til det luftfartøjsudstyr, der kræves for en sikker og ensartet operation i det fælles europæiske luftrum. 2.
Denne forordning finder anvendelse på operatører af luftfartøjer som omhandlet i artikel 2, stk.
1, litra b), nr. i) og ii), og artikel 2, stk.
1, litra c), i forordning (EU) 2018/1139, som er involveret i almen lufttrafik og opererer i, inden for eller ud af det fælles europæiske luftrum.
Artikel 2 Definitioner I denne gennemførelsesforordning forstås ved: 1) »flyvekontrolenhed« (»ATC-enhed«): en fællesbetegnelse for kontrolcentral, indflyvningskontrolenhed og kontroltårn 2) »datalink-tjeneste«: et sæt af indbyrdes forbundne trafikstyringstransaktioner, som understøttes af luft til jord-datalinkkommunikation, som har et klart defineret operationelt mål, og som påbegyndes og afsluttes ved en operationel begivenhed 3) »forskudt bærebølge«: et tilfælde, hvor den tildelte operationelle dækning ikke kan sikres ved hjælp af en enkelt jordbaseret sender, og hvor signalerne fra to eller flere jordbaserede sendere forskydes fra kanalens nominelle centerfrekvens for at minimere interferensproblemer.
(7) Kommissionens gennemførelsesafgørelse (EU) 2019/2012 af 29. november 2019 om fritagelser efter artikel 14 i forordning (EF) nr.
29/2009 om fastlæggelse af krav til datalink-tjenester i det fælles europæiske luftrum (EUT L 312 af 3.12.2019, s. 95).